తెలంగాణలో మహిళా తహసీల్దార్ దారుణహత్య WATCH LIVE TV
కోహ్లి ‘శతకాల’ వేటలో ఇక మిగిలింది సచినే..!
భారత కెప్టెన్ విరాట్ కోహ్లి శతకాల వేట జాబితాలో ఇక మిగిలింది దిగ్గజ క్రికెటర్ సచిన్ తెందుల్కర్ మాత్రమే
TNN | Updated:
Sep 4, 2017, 12:31PM IST
భారత కెప్టెన్ విరాట్ కోహ్లి శతకాల వేట జాబితాలో ఇక మిగిలింది దిగ్గజ క్రికెటర్ సచిన్ తెందుల్కర్ మాత్రమే. శ్రీలంకతో ఆదివారం ముగిసిన చివరి వన్డేలో విరాట్ కోహ్లి (110 నాటౌట్: 116 బంతుల్లో 9x4) కెరీర్&zwnj;లో 30వ సెంచరీ సాధించిన విషయం తెలిసిందే. కెరీర్&zwnj;లో 194వ వన్డే ఆడిన కోహ్లి ఈ శతకంతో ఆస్ట్రేలియా మాజీ కెప్టెన్ రికీ పాంటింగ్&zwnj; సెంచరీల రికార్డుని సమం చేశాడు. ప్రస్తుతం కోహ్లి కంటే ముందు 49 శతకాలతో సచిన్ తెందుల్కర్ మాత్రమే ఉన్నాడు.
అరుదైన ఈ 30 శతకాల రికార్డుని సచిన్ తెందుల్కర్ 267 ఇన్నింగ్స్&zwnj;ల్లో అందుకోగా.. రికీ పాంటింగ్ 349 ఇన్నింగ్స్&zwnj;ల్లో చేరుకున్నాడు. కానీ.. గత మూడేళ్లుగా మెరుపు వేగంతో శతకాలు బాదేస్తున్న విరాట్ కోహ్లి మాత్రం ఈ రికార్డ్&zwnj;ని కేవలం 186 ఇన్నింగ్స్&zwnj;ల్లోనే అందుకోవడం కొసమెరుపు. ఫిటెనెస్, ఆటలో టెక్నిక్ పరంగా తీసుకుంటే.. 28 ఏళ్ల కోహ్లి కనీసం మరో ఆరేళ్ల పాటు క్రికెట్ ఆడే అవకాశముంది. ఇదే జరిగితే.. వన్డేల్లో సచిన్ రికార్డులు కనుమరుగై కొత్త రికార్డులను ఈ కెప్టెన్ నెలకొల్పినా ఆశ్చర్యపోలేమని క్రికెట్ విశ్లేషకులు అభిప్రాయపడుతున్నారు.